Euribor

Euribor ye un acrónimu de "European Interbank Offered Rate", o seya, tipu européu d'ufierta interbancaria.

 Definición 
Ye l'interés al que les entidaes financieres se presten dineru nel mercáu interbancariu del euru. El so valor calcúlalu la Federación Bancaria Europea, per aciu de la media de los precios de los 64 principales bancos europeos.

Esti tipu d'interés aplícase a les operaciones ente bancos d'Europa partiendo de los precios d'ufierta de los préstamos que se faen ente sí estos 64 bancos; esto quier dicir que ye'l porcentax que paga como tasa un bancu cuando otru-y dexa dineru. 

En realidá, l'Euribor nun ye un sólu tipu, sinón un conxuntu d'ellos. Les entidaes financieres usen distintos tipos d'interés según el plazu al que se presten dineru. Poro, pue falase d'euribor a una selmana, a un mes o a un añu. L'euribor a un añu ye'l que s'usa davezu como referencia pa les hipoteques. 

El so valor actualízase diariamente y n'España anúnciase públicamente nel BOE.

 Ver tamién 
 Hipoteca
 Euru
 Bancu Central Européu

 Referencies 

 Enllaces esternos 
 Cotización del euribor nesti intre.
 Evolución diaria del euribor (facilitada pola Asociación Hipotecaria Española). 

Categoría:Economía de la Xunión Europea